Správa zo zahraničnej pracovnej cesty

1.  Účastník ZPC:

Meno:					Mgr. Ladislav Mravec
Vysielajúca organizácia:		Ministerstvo školstva, vedy, výskumu a športu SR, sekcia štátnej starostlivosti o šport, odbor vzdelávania a medzinárodnej spolupráce v športe
Adresa:					Stromová 1, 813 30 Bratislava 
Pracovné  zaradenie:			štátny radca
Znalosť jazykov:				anglicky, nemecky

2.  Zahraničná pracovná cesta:
Štát:					Rakúsko
Mesto:					Viedeň
Vykonaná:					29. februára 2012
Prijímajúca organizácia:		SpEA, Sports Econ Austria
Adresa:	Schottenfeldgasse 29 
1070 Vienna, Austria
Účel cesty:	Konzultácia k tvorbe športového satelitného účtu SR ako finálneho projektu expertnej skupiny EÚ "Športové štatistiky"
Spôsob financovania:	MŠVVaŠ SR

3.  Rámcový program pobytu:

29.02.2012		jednodňová zahraničná pracovná cesta vlakom do Viedne a späť

10:30	stretnutie s pánom Güntherom Grohallom zo SpEA ohľadom tvorby športového satelitného účtu

15:00	návrat späť

4.  Stručný priebeh rokovaní:

Všeobecné informácie k problematike:

Expertná skupina „športové štatistiky“ (ďalej len „expertná skupina“) nadväzuje na prácu predchádzajúcej neformálnej skupiny EÚ „Šport a ekonomika“. Na prvom stretnutí expertnej skupiny bol zvolený predseda pán Christian Helmenstein, ktorý je zároveň šéfom SpEA (Sports Econ Austria).

Expertné skupiny vznikli za účelom podpory implementácie pracovného plánu EÚ pre šport 2011-2014.
Pracovný program pre šport EÚ identifikoval ekonomické aspekty športu, konkrétne vytváranie politík (stratégií a postupov) založených na relevantných poznatkoch – dôkazoch ako prioritnú tému pre spoluprácu v športe na úrovni EÚ.
Táto priorita je špecifikovaná ako „Odporúčané spôsoby ako podporiť zber dát k zmeraniu ekonomického prínosu v športovom sektore na úrovni EÚ v zhode s Vilniuskou definíciou a vyhodnotenie výsledkov.
Európska komisia vyjadrila potrebu pokračovať na športových satelitných účtoch a zapájať členské štáty EÚ, ktoré by si mali vytvoriť Satelitné účty pre šport kompatibilné s odsúhlasenou európskou definíciou.

Konzultácie v SpEA

Štyri členské štáty (Rakúsko, Cyprus, Poľsko a Veľká Británia) zatiaľ dokončili svoje Športové satelitné účty, niektoré členské štáty tak plánujú urobiť v najbližších rokoch.
Štúdia prínosu športu k ekonomickému rastu a zamestnanosti v rámci EÚ sa začala koncom roka 2010 a mala by byť ukončená na jar 2012. Táto štúdia by mala slúžiť k zisteniu makroekonomickej dôležitosti športového sektora v EÚ-27, konkrétne rastu a potenciálu zamestnanosti.
Jedným zo špecifických cieľov štúdie je vyvinúť metodologickú koncepciu, ktorá bude brať do úvahy ekonomický dopad športu na národnej úrovni (členské štáty EÚ-27) ako aj na úrovni EÚ, založenej na Vilniuskej definícii.
V expertnej skupine je prítomných 16 členských krajín EÚ (Rakúsko, Belgicko - Flámska komunita, Cyprus, Nemecko, Dánsko, Estónsko, Francúzsko, Maďarsko, Írsko, Litva, Luxembursko, Holandsko, Poľsko, Rumunsko, Slovensko, Veľká Británia)
Pán Grohall predstavil prístupy k tvorbe satelitných účtov, ich porovnávanie s ostatnými účtami členských štátov EÚ, vysvetlil aplikáciu Vilniuskej definície a jej transformáciu do metodiky (príloha).

5.  Odporúčané závery:

Nadviazať spoluprácu so všetkými relevantnými organizáciami ohľadom zberu dát (Štatistický úrad Slovenskej republiky, Ústav informácií a prognóz školstva, Ministerstvo financií Slovenskej republiky - stávkovanie, Ministerstvo zdravotníctva Slovenskej republiky, Ministerstvo hospodárstva Slovenskej republiky, Ministerstva dopravy, výstavby a regionálneho rozvoja Slovenskej republiky, Slovenská obchodná a priemyselná komora, Slovenská agentúra pre cestovný ruch, Slovenská asociácia novinárov, Slovenský syndikát novinárov, Ministerstvo vnútra Slovenskej republiky – bezpečnosť na športových podujatiach)

6.   Prehľad prinesenej dokumentácie a miesto jej uloženia
	Metodický materiál je uložený na sekcii štátnej starostlivosti o šport, Hanulova 5/B, Bratislava

7.   Osobitne vyhodnotený očakávaný prínos ZPC

Cieľom expertnej skupiny je vytvorenie národných športových satelitných účtov v jednotlivých členských štátoch EÚ.

Slovenská republika má záujem do budúcnosti vytvoriť športový satelitný účet z dôvodu vyhodnotenia efektívnosti vložených prostriedkov do športu vzhľadom na ekonomický rast a zamestnanosť na území Slovenskej republiky.

Cieľom stretnutia s Güntherom Grohallom zo SpEA bola konzultácia v oblasti zberu dát ako aj prezentácia aktuálnej metodiky.

8.   Spôsob zverejnenia výsledkov ZPC, prenos získaných informácií

Informácie zo stretnutia boli postúpené v rámci sekcie štátnej starostlivosti o šport a zverejnené na internetovej stránke MŠVVŠ SR.

Súhlasím so zverejnením správy na internete

Správu vypracoval: Mgr. Ladislav Mravec
Dátum: 19.03.2012
Správu schválil:
Ladislav Križan, PhD.- GRS   .............................................

Ing. Elena Malíková – RO  ..................................................

Príloha: Materiály sú uložené na sekcii štátnej starostlivosti o šport.